gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9883, del 02-07-2024 (2024/5828)

Anunci d'inici del procediment per a la resolució de l'adjudicació de la condició de persones promotores del Pla parcial La Florida.
------------------------------------------------------------------------------------------------------------------------------------

### Dades del document

Número de DOGV
:   9883

Data del DOGV
:   02-07-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5828


Data del document
:   02-05-2024

Organisme emissor
:   Ajuntament de Dénia

Tipus de document
:   Anunci

Descriptors 

:   * pla d'urbanisme
    * administració local

Anunci d'inici del procediment per a la resolució de l'adjudicació de la condició de persones promotores del Pla parcial La Florida. [2024/5828]  
Que el Ple de l'Ajuntament, en la sessió del dia 26 d'abril de 2024, va adoptar l'acord següent:  
Punt 2. Inici de procediment per a la resolució de l'adjudicació de la condició de persones promotores del Pla parcial La Florida.  
Certifique que la Comissió Informativa de Territori i Transició Ecològica en la sessió del dia 26 d'abril de 2024 va adoptar el dictamen següent:  
Consta dictamen favorable de la Comissió de Territori i Transició de 22.04.2024, de l'expedient 2024/2841, relatiu a l'inici de la resolució de la condició de promotor/a per incompliment del Pla parcial La Florida.  
I vist l'informe tècnic jurídic emés el 15 d'abril de 2024 per l'arquitecte municipal i la cap del Servici de Planejament, Gestió, Rehabilitació i Infraestructures, i els antecedents que consten en l'expedient, propose que el Ple de l'Ajuntament adopte l'acord següent:  
  
Primer.   
Acordar l'inici de procediment per a la resolució de l'adjudicació de la condició de promotors del Pla parcial La Florida a Construcciones Hispano Germanas, SA, per incompliment de les previsions establides en el Pla parcial, de conformitat amb el que es disposa en l'informe tècnic emés per la ITOP d'11.04.2024.  
  
Segon  
Notificar a Construcciones Hispano Germanas, SA, en qualitat de promotors del Pla parcial i respecte a la resta de persones propietàries que pogueren estar afectades per la resolució que es dicte, obrir un període d'informació pública, durant un termini de 20 dies per a formular al·legacions i presentar els documents que estimen procedents.  
  
Tercer  
Efectuats estos tràmits, procedirà el trasllat de les actuacions al Consell Jurídic Consultiu per a l'emissió del dictamen corresponent.  
  
Cosa que es fa pública per a coneixement general.  
  
Dénia, 2 de maig de 2024.- L'alcalde president: Vicent Grimalt Boronat.
Diari Oficial de la Generalitat Valenciana


Sumari del DOGV 10241, del 31-12-2024 (2024/14666)

EXTRACTE de la Resolució de 27 de desembre de 2024, de la Presidencia, per la qual es modifica la Resolució de 3 de novembre de 2021, del president de l’IVACE, per la qual s'aprova la convocatòria d'expressions d'interés per a l'adquisició de vehicles elèctrics “endollables” i de pila combustible, i per a la implantació d'infraestructura de recàrrega en l'Administració de la Generalitat Valenciana, exercici 2021 (Programa MOVES III-Comunitat Valenciana).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10067

Data del DOGV
:   31-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/14334

CVE
:   POWI-L-2064-90767

Data del document
:   27-12-2024

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública
    * vehicle elèctric

BDNS (identif.): 594044.

          De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/594044>

i en la pàgina web de l'IVACE:

http://www.ivace.es

          Únic

          Es modifica el primer paràgraf de l'article 9 de la convocatòria d'ajudes, establint com a termini de presentació de sol·licituds a este programa, des del 23 de novembre de 2021, fins al 30 de juny de 2025, termini a partir del qual no seran admeses més sol·licituds.

  

València, 27 de desembre de 2024

María Ángela Cano García

Presidenta
Diari Oficial de la Generalitat Valenciana


Sumari del DOGV 9901, del 25-07-2024 (2024/7224)

ACORD de 16 de juliol de 2024, del Consell, d'autorització de l’expedient de rescabalament ERESAR/2024/17R02/0006 de per obligacions contretes en 2023 i 2024.
--------------------------------------------------------------------------------------------------------------------------------------------------------------

### Dades del document

Número de DOGV
:   9901

Data del DOGV
:   25-07-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/7224

CVE
:   WOID-P-8848-0799

Data del document
:   16-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Acord

D'acord amb els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta del conseller d’Educació, Cultura, Universitats i Ocupació, el Consell, prèvia deliberació,

ACORDA

*Primer*

Autoritzar l'aprovació, per la persona titular de la Conselleria d’Educació, Cultura, Universitats i Ocupació, de l'expedient de rescabalament ERESAR/2024/17R02/0006 a favor de l’empresa ITMA-L’OPEROSA UTE 2, a conseqüència de la prestació del servei de neteja de les instal·lacions de l'Arxiu Històric Provincial d’Alacant, durant el període comprés entre l’1 de novembre de 2023 i el 31 de març de 2024, per un import de 27.870 € (IVA inclòs).

*Segon*

Autoritzar la imputació al pressupost corrent de l'any 2024 de les obligacions econòmiques generades entre l’01/11/2023 i el 31/12/2023, per import d'11.148 € (IVA inclòs).

  

València, 16 de juliol de 2024

Susana Camarero Benítez

La consellera secretària
Diari Oficial de la Generalitat Valenciana


Sumari del DOGV 9896, del 18-07-2024 (2024/7132)

EXTRACTE de la Resolució de 27 de juny de 2024, de la vicerectora d'Estudiantat i Vida Saludable, per la qual es convoquen ajudes socials per a l'estudiantat de grau i de màster i personal investigador en formació per al curs acadèmic 2023/2024.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9896

Data del DOGV
:   18-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7132

CVE
:   PAOU-M-8852-8053

Data del document
:   27-06-2024

Organisme emissor
:   Universitat Jaume I de Castelló

Tipus de document
:   Extracte

Descriptors 

:   * Universitat Jaume I de Castelló
    * ajuda social
    * ajuda pública
    * universitat

BDNS (identif.):773853

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions

<https://www.infosubvenciones.es/bdnstrans/GE/es/convocatoria/773853>

*Primer. Beneficiaris*

Poden beneficiar-se d'aquestes ajudes les persones físiques matriculades a la Universitat Jaume I de Castelló en el curs acadèmic 2023-2024 en qualsevol de les titulacions que s'impartixen en els nivells de grau, màster o doctorat, que es troben en una situació de vulnerabilitat social o econòmica derivada de situacions sobrevingudes des de gener de 2023 i que acompleixen els requisits acadèmics i econòmics fixats en les bases de la convocatòria.

*Segon. Finalitat*

Estes bases tenen per objecte regular la concessió d'ajudes socials per a proporcionar ajuda econòmica a persones en situacions de vulnerabilitat social o econòmica per causes sobrevingudes, amb la finalitat de contribuir a la continuació dels seus estudis en la Universitat Jaume I durant el curs 2023-2024.

*Tercer. Bases reguladores*

Accessibles en: <http://www.uji.es/seu/info-adm/tao/>

*Quart. Import*

L'import global destinat a la concessió d'aquestes ajudes és de 25.000 €.

*Cinquè. Termini de presentació de sol·licituds*

El termini de presentació de sol·licituds és de deu dies hàbils comptadors des de l'endemà de la publicació de l'extracte de la convocatòria en el *Diari Oficial de la Generalitat Valenciana*.

  

Castelló De La Plana, 27 de juny de 2024

(p. d., R 24.05.2022; DOGV 9349, 27.05.2022)

,Mª del Carmen Pastor Verchili.

Vicerectora d'Estudiantat i Vida Saludable
Diari Oficial de la Generalitat Valenciana


Sumari del DOGV 9933, del 10-09-2024 (2024/8946)

EXTRACTE de bases de la convocatòria per a la provisió en propietat d'una plaça vacant de tècnic o tècnica de xarxes socials i comunicació.
-------------------------------------------------------------------------------------------------------------------------------------------

### Dades del document

Número de DOGV
:   9933

Data del DOGV
:   10-09-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/8946

CVE
:   FWTC-I-0491-7344

Data del document
:   04-09-2024

Organisme emissor
:   Ajuntament de Finestrat

Tipus de document
:   Anunci

Per Resolució d'Alcaldia núm. 1548/2024, de data 27 d’agost de 2024, es van aprovar les bases i la convocatòria per a cobrir la plaça de tècnic mitjà de xarxes socials i comunicació per a aquest Ajuntament de Finestrat, mitjançant sistema de concurs oposició per torn lliure.

En el *Butlletí Oficial de la Província d'Alacant*, núm. 170, de data 04 de setembre de 2024, apareixen íntegrament publicades les bases de la convocatòria per a la provisió en propietat d'aquesta  plaça vacant objecte de la convocatòria les característiques de la qual són:

|  |  |
| --- | --- |
| Escala | Administració especial |
| Subescala | Tècnica |
| Classe | Tècnics mitjà |
| Grup | A |
| Subgrup | A2 |
| Nivell complemente destí: | 22 |
| Nre. de vacants | 1 |
| Sistema de selecció | Concurs oposició per torn lliure |

El termini de presentació de sol·licituds serà de deu dies hàbils a comptar des de l'endemà a la publicació del corresponent anunci de la convocatòria en el *Boletín Oficial del Estado*.

Els successius anuncis d'aquesta convocatòria, quan pertoquen de conformitat amb les bases, es publicaran en el *Butlletí Oficial de la Província d'Alacant*, en el tauler d'anuncis electrònic i Portal de Transparència de l'Ajuntament de Finestrat, situats en la seu electrònica d'aquest ajuntament, https://finestrat.sedelectronica.es/transparencia /apartado 1. Institucional | 1.7 Personal | Procesos de Selección | Provisión técnico medio de redes sociales y comunicación (Exp. 3447-2024).

  

Finestrat, 4 de setembre de 2024

Juan Francisco Pérez Llorca

Alcalde
Diari Oficial de la Generalitat Valenciana


Sumari del DOGV 9850, del 16-05-2024 (2024/4071)

Anunci de la convocatòria per a l'accés a una plaça de personal laboral d'auxiliar del servici d'Ajuda a Domicili per concurs oposició lliure.
----------------------------------------------------------------------------------------------------------------------------------------------

### Dades del document

Número de DOGV
:   9850

Data del DOGV
:   16-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/4071


Data del document
:   03-05-2024

Organisme emissor
:   Ajuntament de Mutxamel

Tipus de document
:   Anunci

Anunci de la convocatòria per a l'accés a una plaça de personal laboral d'auxiliar del servici d'Ajuda a Domicili per concurs oposició lliure. [2024/4071]  
En el Butlletí Oficial de la Província d'Alacant número 84, de data 3 de maig de 2024, s'han publicat íntegrament les bases que han de regir la convocatòria per a proveir el següent procés selectiu:  
- Una plaça de personal laboral d'auxiliar del servei d'Ajuda a Domicili.  
El termini de presentació d'instàncies serà de vint dies hàbils, comptats a partir del següent al de la publicació de la convocatòria en el Boletín Oficial del Estado.  
Els successius anuncis referents a aquesta convocatòria, quan procedeixin de conformitat amb les bases, es faran públics en el Butlletí Oficial de la Província d'Alacant i tauler d'anuncis de la seu electrònica.  
  
  
Mutxamel, 3 de maig de 2024.- La regidora de Recursos Humans: Lara Llorca Conca.
Diari Oficial de la Generalitat Valenciana


Sumari del DOGV 9823, del 08-04-2024 (2024/2498)

Anunci de les bases de la convocatòria per al nomenament amb caràcter definitiu d'un auxiliar administratiu o una auxiliar administrativa pel torn de discapacitat i la creació d'una borsa d'ocupació temporal per al nomenament d'un auxiliar administratiu o una auxiliar administrativa com a personal funcionari interí.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9823

Data del DOGV
:   08-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2498


Data del document
:   21-03-2024

Organisme emissor
:   Mancomunitat Intermunicipal d'El Alto Palancia

Tipus de document
:   Anunci

Anunci de les bases de la convocatòria per al nomenament amb caràcter definitiu d'un auxiliar administratiu o una auxiliar administrativa pel torn de discapacitat i la creació d'una borsa d'ocupació temporal per al nomenament d'un auxiliar administratiu o una auxiliar administrativa com a personal funcionari interí. [2024/2498]  
En el Butlletí Oficial de la Província de Castelló núm. 34, de 19 de març de 2024, i en el tauler d'anuncis de la seu electrònica de la Mancomunitat, https://altopalancia.sedelectronica.es/info, s'han publicat íntegrament les bases que han de regir la convocatòria per a proveir:  
  
  
Un lloc d'auxiliar administratiu/iva en l'escala d'administració general, subescala administrativa, grup C, subgrup C2. Serà proveït per mitjà del sistema de concurs oposició per discapacitat.  
  
El termini de presentació de sol·licituds serà de vint dies naturals a comptar des de l'endemà de la publicació de la convocatòria en el Boletín Oficial del Estado.  
Els anuncis successius referents a esta convocatòria, quan siguen procedents de conformitat amb les bases, es faran públics, exclusivament, en el tauler d'anuncis de la Mancomunitat Intermunicipal d'El Alto Palancia.  
  
Soneja, 21 de març de 2024.- La presidenta: Jéssica Miravete Bernat.
Diari Oficial de la Generalitat Valenciana


Sumari del DOGV 9782, del 06-02-2024 (2024/491)

Decisió de la convocatòria de producció artística / Alacant - Santa Pola. Cultura Resident. Programa de residències de creació.
-------------------------------------------------------------------------------------------------------------------------------

### Dades del document

Número de DOGV
:   9782

Data del DOGV
:   06-02-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/491


Data del document
:   18-01-2024

Organisme emissor
:   Consorci de Museus de la Comunitat Valenciana

Tipus de document
:   Anunci

Anàlisi jurídica

 Descriptors 

:   * Consorci de Museus de la Comunitat Valenciana

Decisió de la convocatòria de producció artística / Alacant - Santa Pola. Cultura Resident. Programa de residències de creació. [2024/491]  
Amb data 13 de desembre de 2023, es reunixen de manera virtual els integrants del jurat avaluador amb capacitat de vot en el moment de la celebració de la sessió de selecció de projectes de Cultura Resident, programa de residències de creació del Consorci de Museus de la Comunitat Valenciana - modalitat producció artística, 2024.  
Este jurat està format per María José Cerdà Bertoméu, directora de Museus i Patrimoni Històric de l'Ajuntament de Santa Pola, doctora i professora associada en la Universitat Miguel Hernández; Julia Galán, artista visual proposada per Mujeres en las Artes Visuales (MAV); Daniel Tomàs Marquina, artista, professor i investigador en ceràmica i art públic vinculat a l'àmbit social i activista, proposat pel Departament d'Escultura de la UPV (Universitat Politècnica de València); Amaia Sánchez-Velasco i Jorge Valiente Oriol, residents de Cultura Resident producció artística 2023 i cofundadors (juntament amb Gonzalo Valiente) de Grandeza Studio, col·lectiu d'arquitectura, pràctica artística i investigació.  
Una vegada examinats els 98 projectes presentats a la convocatòria, es passa a la fase de deliberació, en què queden quatre projectes seleccionats i quatre en reserva. El resultat final, per unanimitat, és el que es detalla a continuació:  
  
Alacant:  
Projectes seleccionats:  
- Casa de tres llaves, de Tana Garrido, amb una valoració de 9,8 punts.  
- KÓSMESIS: la piel efímera, de Raquel Buj, amb una valoració de 9,8 punts.  
  
Projectes en reserva:  
- Forma y signo, de Josep Tornero, amb una valoració de 9,55 punts.  
- Ese pan, ese sueño, de Fermín Jiménez Landa, amb una valoració de 9,5 punts.  
  
  
Santa Pola:  
Projectes seleccionats:  
- CRYSTALIZADOR. Desvelando los flujos salinos del Vinalopó, del col·lectiu La Cuarta Piel, amb una valoració de 9,8 punts.  
- A 9327 km de ma casa, de Beatriz i Héctor Millón, amb una valoració de 9,8 punts.  
  
Projectes en reserva:  
- Una dona marinera, de Maria José Ribas Bermúdez, amb una valoració de 9,55 punts.  
- Entre mar i terra, de Maria Esteve Trull, amb una valoració de 9,5 punts.  
  
València, 18 de gener de 2024. El gerent del Consori de Museus de la Comunitat Valenciana: Nicolás Sergio Bugeda Cabrera.
Diari Oficial de la Generalitat Valenciana


Sumari del DOGV 9886, del 05-07-2024 (2024/6565)

Extracte de la Resolució d'1 de juliol de 2024, de la Universitat Miguel Hernández d'Elx, per la qual es convoca el programa de mobilitat «Erasmus +» per a personal docent curs 2024-2025.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9886

Data del DOGV
:   05-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/6565


Data del document
:   01-07-2024

Organisme emissor
:   Universitat Miguel Hernández d'Elx

Tipus de document
:   Extracte

Extracte de la Resolució d'1 de juliol de 2024, de la Universitat Miguel Hernández d'Elx, per la qual es convoca el programa de mobilitat «Erasmus +» per a personal docent curs 2024-2025. [2024/6565]  
BDNS(Identif.):772200  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/772200)  
  
Primer. Persones beneficiàries  
La present convocatòria està destinada a seleccionar professorat de la Universitat Miguel Hernández d'Elx.  
  
Segon. Objecte  
Realitzar un període docent o de formació en el marc del Programa «Erasmus +» en una institució d'educació superior situada en un estat membre de la UE o en un tercer país associat al programa a la qual s'haja concedit una ECHE (carta Erasmus) o una institució d'educació superior d'un tercer país no associat al programa reconeguda com a tal per les autoritats competents i que haja signat acords interinstitucionals amb els seus socis d'un estat membre de la UE o d'un tercer país associat al programa abans que es duga a terme l'activitat de mobilitat; qualsevol organització pública o privada dels estats membres de la UE i de tercers països associats al Programa activa en el mercat de treball o en els àmbits de l'educació, la formació, la joventut, la investigació i la innovació.  
  
Tercer. Bases reguladores  
https://boumh.umh.es/files/2024/07/RR\_01609\_2024.pdf  
  
Quart. Quantia  
20.970 €  
  
Quint. Termini de presentació de sol·licituds  
El termini per a presentar-hi les sol·licituds és de deu dies hàbils comptadors a partir de l'endemà de la data de publicació de l'extracte d'aquesta convocatòria en el Diari Oficial de la Generalitat Valenciana (DOGV).  
  
Sisè. Altres dades  
  
Elx, 1 de juliol de 2024. El rector: Juan José Ruiz Martínez.